పి. బాలచంద్రన్

పద్మనాభన్ బాలచంద్రన్ నాయర్ (1952 ఫిబ్రవరి 2 - 2021 ఏప్రిల్ 5) ఒక భారతీయ రచయిత, నాటక రచయిత, స్క్రీన్ రైటర్, దర్శకుడు, నటుడు. ఆయన మలయాళ సాహిత్యం, మలయాళ చిత్రాలలో చేసిన కృషికి ప్రసిద్ధి చెందాడు.

 కెరీర్ 
బాలచంద్రన్ పావం ఉస్మాన్ నాటకానికి గుర్తింపు పొందాడు, దీనికి అతను 1989 సంవత్సరంలో కేరళ సాహిత్య అకాడమీ అవార్డు, కేరళ ప్రొఫెషనల్ నాటక అవార్డులను గెలుచుకున్నాడు. ఆయన ఉల్లడక్కం (1991), పవిత్రం (1994), అగ్నిదేవన్ (1995), పునరాధివాసం (2000), కమ్మట్టి పదం (2016) వంటి అనేక చిత్రాలకు కథ అందించాడు. ఆయన దర్శకత్వం వహించిన తొలి చిత్రం ఇవాన్ మేఘరూపన్ (2012). ఆయన కొన్ని చిత్రాలలో కూడా నటించాడు, వాటిలో అత్యంత ప్రేక్షకాధరణ చిత్రం త్రివేండ్రం లాడ్జ్ (2012).

 వ్యక్తిగత జీవితం 
ఆయన 1952 ఫిబ్రవరి 2న కేరళ శాస్తంకోటలో పద్మనాభ పిళ్ళై, సరస్వతి భాయ్ దంపతులకు జన్మించాడు. అతను శ్రీలతను వివాహం చేసుకున్నాడు, ఈ జంటకు శ్రీకాంత్, పార్వతి అనే ఇద్దరు పిల్లలు ఉన్నారు.

 అవార్డులు 
 1989: కేరళ సాహిత్య అకాడమీ అవార్డు - పావం ఉస్మాన్ 
 2008: కేరళ సంగీత నాటక అకాడమీ అవార్డు ఫర్ డ్రామా 

 మరణం 
బ్రెయిన్ ఫీవర్‌తో బాధపడుతున్న బాలచంద్రన్ 69 సంవత్సరాల వయసులో 2021 ఏప్రిల్ 5న వైకోమ్‌లోని తన ఇంట్లో మరణించాడు.

 మూలాలు 

వర్గం:కేరళ సంగీత నాటక అకాడమీ అవార్డు గ్రహీతలు
వర్గం:కేరళ సాహిత్య అకాడమీ అవార్డు గ్రహీతలు
వర్గం:2021 మరణాలు
వర్గం:మలయాళ సినిమా దర్శకులు
వర్గం:మలయాళ రచయితలు
వర్గం:1952 జననాలు